Olifantsrivier, Limpopo

Vir ander riviere in Suid-Afrika genaamd "Olifantsrivier", sien die dubbelsinnigheidsblad by Olifantsrivier.

Die Olifantsrivier is 'n hooftakrivier van die Limpoporivier wat in die Mpumalanga- en Limpopoprovinsies, asook vir sy laaste deel in Mosambiek vloei. 

 Ontstaan en roete 
Die rivier ontspring tussen die dorpe Breyten en Bethal in MpumalangaMajor rivers and streams within the Limpopo River Basin by . Dit vloei deur die Witbankdam en Loskopdam, sny oos deur die Transvaalse Drakensberg by die Abel Erasmuspas, vloei verder noordoos deur die laeveld in die Limpopoprovinsie en deur die Krugerwildtuin waar die Letabarivier daarmee saamvloei. By die Lebomboberge sny die rivier deur die Olifantsravyn, waar die Banguravyn ook uit die suide aansluit, en steek dan die landsgrens oor na Gaza-provinsie, Mosambiek, waarna dit Rio dos Elefantes heet. 

Hierna vloei dit deur die Massingirdam, en later sluit die Shingwedzirivier by die Olifants aan. Ongeveer 40 km van die Mosambiekse grens, sluit dit by die Limpoporivier aan (by ), voor dit suid draai en uiteindelik by Xai-Xai noord van Maputo in die Indiese Oseaan uitmond. Die opvanggebied van die Olifants word op 68 450 km2 bereken.http://www.fao.org/3/y5744e/y5744e07.htm

Oorbeweiding in middeldele van die rivier het deur die jare erge gronderosie in die riviervallei veroorsaak, veral na harde reënbuie. Die Olifants is een van die ergs-besoedelde riviere in Suider-Afrika,Contaminated Olifants River Running Out of Time en honderde damme in die opvanggebied het ook die natuurlike vislewe benadeel.

 Sytakke 
Hoofsytakke
 LetabarivierLuvuvu Lethaba WMA 2
 SteelpoortrivierMajor rivers and streams within the Limpopo River Basin 
 Shingwedzirivier (sluit by die Olifants aan 12 km stroomaf van die Massingirdam)Shingwedzi River why is it the most polluted river in the KNP?

 Kleiner sytakke 

Die sytakke in die Krugerwildtuin is die Tsutsi, Nhlaralumi, Shisakashanghondo, Timbavati- en die Banguriviere.

Die geskiedkundige gebied van die Pedi-bevolking, Sekhukhuneland, is geleë tussen die Olifantsrivier en sy groot sytak, die Steelpoortrivier.

 Damme 
Sommige van die dertig groot damme in die Olifantsrivierbekken is:

 In Suid-Afrika 
 Witbankdam
 Rhenosterkopdam, in die Elandsrivier 
 Rust de Winterdam
 Blyderivierspoortdam 
 Loskopdam 
 Middelburgdam in die Klein Olifantsrivier 
 Ohrigstaddam
 Flag Boshielodam (voorheen die Arabiedam)
 Phalaborwa keerwal

 In Mosambiek 
 Massingirdam

 Verwysings 

 Eksterne skakels 

 The Olifants River Basin, South Africa


Kategorie:Limpoporiviersytakke
Kategorie:Riviere in Limpopo
Kategorie:Riviere in Mosambiek
Kategorie:Riviere in Mpumalanga